Megemlékezés Alexander Bernát születésének 175. évfordulója alkalmából
2025-11-20 11:00 - 12:00 (Europe/Paris)
A Nemzeti Örökség Intézete tisztelettel meghívja Önt a filozófia világnapján Alexander Bernát születésének 175. évfordulója alkalmából tartandó megemlékezésére.
Időpont: 2025. november 20. (csütörtök), 11 óra.
Helyszín: Alexander Bernát síremléke, Kozma utcai izraelita temető, 5/b parcella, 11. sor, 10. sír (1108 Budapest, Kozma u. 6.)
Köszöntőt mond: Móczár Gábor főigazgató, Nemzeti Örökség Intézete.
Megemlékező beszédet mond: Mester Tamás elnök, Budapesti Zsidó Hitközség
Beszédet mondanak: dr. Oberfrank Ferenc igazgató, Köztestületi Igazgatóság, Magyar Tudományos Akadémia, Prof. dr. Balázs Gábor rektor, Országos Rabbiképző Zsidó Egyetem.
Kaddist mond: Radnóti Zoltán főrabbi
Kérjük, hogy a szokásoknak megfelelően, a temető területére fedett fővel lépjenek.
Részvételi szándékát, kérjük, 2025. november 19-ig a meghivo@nori.gov.hu e-mail címen vagy a +36-1-795-5517-es telefonszámon jelezze!

BabaMama Expo
2025-11-23 15:00 - 17:00 (Europe/Paris)
Tisztelettel meghívjuk a sajtó képviselőit a Kopp Mária Intézet a Népesedésért és a Családokért (KINCS), a Magyar Védőnők Szakmai Szövetsége, a Családbarát Magyarország Központ és a Szülők Háza Alapítvány közös sajtótájékoztatójára.
Az eseményen a sajtót tájékoztatja dr. Koncz Zsófia, a Kulturális és Innovációs Minisztérium családokért felelős államtitkára, Fűrész Tünde, a Kopp Mária Intézet elnöke, Várfalvi Marianna, a Magyar Védőnők Szakmai Szövetségének elnöke, Bartos Andrea, a Családbarát Magyarország Központ ügyvezetője, valamint Regős Judit, a Szülők Háza Alapítvány elnöke a szervezetek közös standjánál.
Időpont:
2025. november 23. (vasárnap), 15.00 óra
Helyszín:
Papp László Budapest Sportaréna (48-as stand)
1143 Budapest, Stefánia út 2.
Kérjük, hogy részvételi szándékukat a sajto@koppmariaintezet.hu e-mail címen 2025. november 22-ig jelezzék.
További információ: Lantos Melinda – sajtófőnök +36 30 548 7817

Dr. Heim Pál gyermekgyógyász születésének 150. évfordulója
2025-11-27 14:00 - 17:00 (Europe/Paris)
A Nemzeti Örökség Intézete

tisztelettel meghívja Önt
Dr. Heim Pál gyermekgyógyász születésének 150. évfordulója alkalmából tartandó megemlékezésére.
Időpont:
2025. november 27. (csütörtök), 14 óra
Helyszín:
Heim Pál síremléke
Fiumei úti sírkert, 36/2-es parcella, 1. sor, 26. sír
(1086 Budapest, Fiumei út 16-18.)
Köszöntőt mondanak:
Móczár Gábor
főigazgató, Nemzeti Örökség Intézete
Heim Pál
Dr. Heim Pál unokája
Beszédet mond:
Dr. Dezsőfi-Gottl Antal
egyetemi docens, igazgatóhelyettes, Semmelweis Egyetem Gyermekgyógyászati Klinika
Megemlékező beszédet mond:
Dr. Takács Péter
egészségügyi államtitkár, Belügyminisztérium, Egészségügyi Államtitkárság
Közreműködik:
Óbudai Árpád Gimnázium Kórusa, karnagy: Kúnné Kocsis Erzsébet

Részvételi szándékát, kérjük, 2025. november 26-iga meghivo@nori.gov.hu e-mail címen vagy a +36-1-795-5517-es telefonszámon jelezze!

Meghívó kihelyezett Civil Akadémiára
2025-11-27 17:00 - 19:00 (Europe/Paris)
A Civil Összefogás Fórum Miskolci Klubja szervezi meg a Szűk félévvel a választások előtt: közjogi és közpolitikai helyzetkép címmel azt a kihelyezett Civil Akadémiát, melynek vendége dr. ifj. Lomnici Zoltán alkotmányjogász, a Századvég Alapítvány tudományos igazgatója, a CÖF-CÖKA szóvivője, a CÖF Klub Miskolc tiszteletbeli tagja lesz.
Közreműködő: Asztalos Julianna Versbarátok Köre Alapítvány.
Házigazda: Dr. Lengyel Attila István a CÖF Klub Miskolc.
Lomnici Zoltánnal az átpolitizált társadalomról, a választások előtti közjogi és közpolitikai kérdésekről beszélgetünk, előadását követően a kihelyezett Civil Akadémián.
Minden érdeklődőt szívesen látunk: mozgósítsátok barátaitokat, ismerőseiteket.
Barátsággal
Dr. Lengyel Attila a CÖF Klub Miskolc tiszteletbeli elnöke

VI. PEuCET konferencia
2025-11-28 08:00 - 2025-11-29 18:00 (Europe/Helsinki)
A Patrióta Európai Civil Együttműködésért Alapítvány (PEuCET Alapítvány) november 28-29-én immár hatodik alkalommal rendezi meg nemzetközi konferenciáját, amelyre Európa közel húsz országából érkeznek patrióta civil szervezeti, szakszervezeti és ifjúsági vezetők, hogy közösen vitassák meg az Európát érintő legfontosabb kérdéseket.
A CÖF-CÖKA elnöke, dr. Csizmadia László által alapított, és a CÖF-CÖKA külügyi igazgatója, dr. Tordai Máté által elnökölt szervezet munkájának középpontjában a konzervatív európai civil társadalom érdekeinek képviselete, a nemzetállami szuverenitás védelme, valamint Európa zsidó-keresztény örökségének megőrzése áll. Az alapítvány a Nemzetek Európája koncepciót képviselve, és az erkölcsi értékek megerősítésével kíván hozzájárulni az európai együttműködés új alapokra helyezéséhez.
A mostani rendezvény azonban más lesz, mint az eddigiek:
„Egyértelműen kijelenthető, hogy az idei konferencia Európa konzervatív civil társadalma számára is többlettartalommal bír. Partnereink világosan látják, tapasztalják, hogy példátlan erőfeszítés zajlik a hazai ellenzék és az uniós globalista elit között Magyarország szuverenitásának megdöntésére. Tudják, hogy Európa egyik utolsó konzervatív védőbástyájának függetlenségét fenyegetik, amit ők sem nézhetnek tétlenül. Magyar emberként felemelő érzés megélni önzetlen és elhivatott támogatásukat” – jelentette ki Tordai Máté, a szervezet elnöke.
A konferenciára folyamatosan érkeznek a támogató visszajelzések az európai civil szféra képviselőitől.
Dr. Dozent Ilmari Rostila – a Finn Kultúra és Identitás Egyesület elnöke
„Budapest a konzervativizmus központjává vált, amiben kiemelkedő érdeme van a PEuCET kezdeményezésének. Minden konferencia új perspektívákat kínál az Európa előtt álló politikai kihívások kapcsán, megmutatva, mennyire fontos, hogy az unió tiszteletben tartsa a tagállamok függetlenségét. A magyar szervezők a jelenen túlmutató küldetést teljesítenek azzal, hogy életben tartják a népszuverenitás eszméjét és kiállnak az erős nemzetekből álló Európa gondolata mellett.
Magyarország a finn nép rokon nemzete, amelyet büszkén támogatunk!”
Gian Luigi Ferretti – az olasz Unione Generale del Lavoro (UGL) szakszervezet nemzetközi kapcsolatokért felelős igazgatója
„A PEuCET által életre hívott nemzetközi konzervatív együttműködés rendkívüli értéket képvisel azzal, hogy évről-évre lelkiismeretesen ápolja Európa legjelentősebb konzervatív civil szereplői közötti köteléket.
Nekünk, résztvevőknek kiváltság, hogy megannyi elismert partner mellett állhatunk Magyarország szívében. Egy olyan országban, amely olyan értékeket testesít meg, amelyek meghatározzák a mi szervezetünket is.”
Edouard Bina – a francia La Cocarde étudiante elnöke
„A PEuCET-konferencia egyedülálló lehetőség az európai döntéshozók és a civil képviselők számára, hogy megosszák tudásukat, illetve tapasztalataikat a konzervatív és keresztény értékek védelmében. Emellett nagyszerű alkalom az európai konzervatív együttműködés további előmozdítására és a jövő projektjeinek előkészítésére. Lehetővé teszi számunkra azt is, hogy lássuk a magyar innováció mértékét a valódi európai értékek védelmében, inspirálva minket arra, hogy hatékonyabbak legyünk saját országainkban.”
Héctor Montejano – Alternativa Estudiantil elnöke
„A PEuCET konferencia egyedülálló lehetőséget kínál a patrióta és konzervatív szervezetek számára, hogy párbeszédet folytassanak hasonló gondolkodású civil szereplőkkel Európa-szerte. Egy olyan időszakban, amikor az Európai Unió jelentős kulturális és politikai kihívásokkal néz szembe, létfontosságú egy erős civil mozgalmakból álló hálózat létrehozása, amely a nemzeti szuverenitásra és identitásra összpontosít. Hisszük, hogy az EuCET nem csupán egy újabb esemény, hanem sarokköve egy erős és tartós patrióta-konzervatív civil társadalom építésének európai szinten.”
Henk Jan van Schothorst – a Christian Council International ügyvezető igazgatója
„Budapest és a PEuCET-konferencia már jó ideje egy olyan helyként szolgál, ahol kiváló emberekkel lehet találkozni és eszmét cserélni. A PEuCET Alapítvány föderalizációval szembeni elszánt ellenállása, valamint a nemzeti szuverenitás és a kereszténydemokrata értékek védelmében folytatott munkája felbecsülhetetlen, amelyet teljes odaadással támogatunk.”
Sandra Salgado – a portugál SNQT szakszervezet igazgatója
„A PEuCET kezdeményezés túlmutat a technikai vitákon, előmozdítva egy széleskörű víziót, amelynek középpontjában az aktív állampolgárok közössége áll. Ebben rejlik az elsődleges fontossága és hajtóereje.
A konferenciák olyan környezetet teremtenek, ahol nemcsak a problémákat tudjuk azonosítani, hanem innovatív és gyakorlati ötleteket is bemutatunk azok megoldására. Ritka lehetőség ez a nyílt párbeszédre, amely erősíti a bizalmat az intézmények és a civil társadalom között.”

Mohács 500 konferencia
2025-11-28 09:00 - 2025-11-29 17:00 (Europe/Paris)
A Nemzeti Örökség Intézete és szakmai partnerei „Mohács 500 – Antemurale Christianitatis II. Mohácstól Európáig: összefogás és emlékezet” című konferenciát tart november végén.
Az esemény helyszíne: Pécs, Magtár Látogatóközpont (Dóm tér 6.),
Időpontja: 2025. november 28–29.
A konferencia nyelve angol és magyar, de a résztvevők számára magyar-angol és angol-magyar szinkrontolmácsolás biztosított.
Az esemény ingyenes, ugyanakkor regisztrációhoz kötött. Regisztrálni az alábbi regisztrációs linkre kattintva lehetséges: https://forms.gle/AtdEAdxvXZT8wstLA

PROGRAM

nap (november 28., péntek)

9:00–10:00 Regisztráció
10:00–10:30 Megnyitó
(Köszöntőt mond: dr. Hargitai János miniszteri biztos, Exc. Ft. Felföldi László pécsi megyéspüspök, Móczár Gábor, a Nemzeti Örökség Intézetének főigazgatója)
10:30–11:40 Plenáris szekció: A kelet-közép-európai régió a mohácsi csata „előestéjén”

Lakatos Bálint: Császári követek a magyar királyi udvarban Mohács előtt
Antonin Kalous: A Jagellók csehországi uralma
Petneházi Gábor: Az 1527. évi olomuci tárgyalások
Szymon Brzeziński: A lengyel különbéke 1525-ben
Zdeněk Vybíral: A cseh korona országai és a Magyar Királyság bukása (1521–1526)

14:00–15:30 Diplomáciatörténeti kerekasztal
Résztvevők: Tamus Elvira, Bárány Attila, Lakatos Bálint, Korpás Zoltán
15:45–17:30 Antropológiai és régészeti kutatások Mohács kapcsán

Vig Viktor, Vágvölgyi Lili et al.: Perimortem traumák az 1526-os mohácsi csatához kapcsolódó tömegsírokban
Marcos De Andrés et al.: A Mohácsi Nemzeti Emlékpark III. tömegsírjából származó kevert csontvázak osteometriai elemzése
Bertók Gábor et al.: A Janus Pannonius Múzeum Mohács 500 kutatóprogramja. A 2025-ös év eredményei
Neményi Réka et al.: Régészeti feltárások a Mohácsi-síkon

18:00–18:30 Plenáris előadás
Giampiero Brunelli: A keresztes eszme, Itália és az oszmán politika
19:00 Corvina Consort koncert
20:00 Gálavacsora

nap (november 29., szombat)

9:00–10:50 A keresztes eszme és a törökellenes küzdelmek Európában

Suzana Simon: Törökellenes harcok emlékezete Horvátországban

Adi Magina: Törökellenes harcok emlékezete Romániában
Thomas Winkelbauer: Törökellenek harcok emlékezete Ausztriában
Zdeněk Žalud: Az oszmán veszély és Nové Zámky 1663. évi meghódítása – egy cseh elöljáró naplójából
Cseh Valentin: A Mohácshoz kapcsolódó emlékhelyek – Az emlékezettörténet jelentősége

11:30–12:45 Kerekasztal-beszélgetés: A Mohácsi Nemzeti Emlékhely átalakulásának nemzetközi vonatkozásai
Résztvevők: Csehország Budapesti Nagykövetsége, Horvátország Budapesti Nagykövetsége, Lengyel Intézet (Budapest), NÖRI
14:00–16:00 Záróprogram: Pécs oszmán örökségét bemutató séta
A rendezvényen való részvétel ingyenes, de regisztrációhoz kötött. Az eseményre itt tud regisztrálni: https://forms.gle/AtdEAdxvXZT8wstLA
A regisztráció határideje: 2025. 11. 25.
Figyelem, a konferencia és kísérőprogramjai idején kép és hangfelvétel készül!

Vörösmarty Mihály születésének 225., halálának 170 évfordulója alkalmából tartandó megemlékezés
2025-12-01 13:00 - 15:00 (Europe/Paris)
A Nemzeti Örökség Intézete megemlékezést tart Vörösmarty Mihály születésének 225., halálának 170 évfordulója alkalmából.
Időpont:

december 1. (hétfő), 13 óra

Helyszín:
Vörösmarty Mihály síremléke
Fiumei úti sírkert, jobb fal melletti 82. sír
(1086 Budapest, Fiumei út 16-18.)
Köszöntőt mond:
Móczár Gábor
főigazgató, Nemzeti Örökség Intézete
Beszédet mond:
Sebők Melinda
elnök, székesfehérvári Vörösmarty Társaság
Megemlékező beszédet mond:

Simon László

miniszteri biztos, József Attila-díjas író, az MMA tagja
Közreműködik:
Madách Gimnázium Énekkara, karnagy: Krasznai Gáspár
Részvételi szándékát, kérjük, 2025. november 28-ig
a meghivo@nori.gov.hu e-mail címen
vagy a +36-1-795-5517-es telefonszámon jelezze!

A zalaegerszegi Mindszentyneum magyar emlékpontot jelölő sztélé átadása
2025-12-02 13:00 - 17:00 (Europe/Paris)
A Nemzeti Örökség Intézete tisztelettel meghívja Önt Mindszenty József halálának 50. évfordulóján a Nemzeti Emlékezetpedagógiai Program múzeumpedagógiai foglalkozásának sajtónyilvános bemutatására, majd a zalaegerszegi Mindszentyneum magyar emlékpontot jelölő sztélé átadása alkalmából tartott ünnepségére.
Időpont: 2025. december 2. (kedd).
Helyszín: Mindszentyneum – Mindszenty József Látogatóközpont (8900 Zalaegerszeg, Batthyány út 4-6.)
Az esemény programja:
13:00-14:00 Múzeumpedagógiai foglalkozás a Nemzeti Emlékezetpedagógiai Program részeként
14:00-14:40 Sztéléavató ünnepség
Avatóbeszédet mond: Soltész Miklós államtitkár, Miniszterelnökség, Vígh László országgyűlési képviselő.
A megemlékezőket köszönti: Móczár Gábor főigazgató, Nemzeti Örökség Intézete.
Beszédet mond: Balaicz Zoltán polgármester, Zalaegerszeg Megyei Jogú Város, Varga István szakmai vezető, Zalaegerszegi Tankerületi Központ, Déri Péter plébános, szentgotthárdi Nagyboldogasszony plébánia, Soós Viktor Attila bizottsági tag, Nemzeti Emlékezet Bizottsága
Kérjük, hogy részvételi szándékát 2025. december 1-ig a meghivo@nori.gov.hu e-mail címen vagy a +36 1 795 5517-es telefonszámon jelezze!

Csillogó szemek kamaraegyüttes Mikulás napi koncert
2025-12-06 17:00 - 18:30 (Europe/Paris)
Mikulás napi koncertet ad a Csillogó szemek kamaraegyüttes, melyre december 6-án 17.00 órára várják az érdeklődőket a gazdagréti Szent angyalok templomba.
Részletek az esemény plakátján:

„Mária kertjének nyitva ajtaja...”
2025-12-07
Szeretettel hívjuk Zenei Áhítatra és Hálaadó Szentmisére a Beimádkozott Tér (BeTér) erősítésére a Kárpát-medence egészségéért, Mária országáért.
BeTérhetünk mindannyian a kegyelem forrásához Máriának, Boldogasszonynak Szeplőtelen Fogantatása ünnepén, 2025. december 7-én, Advent második vasárnapján.
Együttlétünk Dr. Petróczkiné Máthé Erikára is emlékezve, az Ő kérésére, így lelke örömével 17:00 órakor kezdődik a Gödőllői Szentháromság Templomban.
LELKEINKKEL ÖSSZEKAPCSOLÓDUNK ÉS SZERETETTEL FORDULUNK MÁRIÁHOZ, A KEGYELEM FORRÁSÁHOZ, KIESDVE BOLDOGASSZONYUNK – SZŰZ MÁRIA, VÉDŐSZENTÜNK KÖZBENJÁRÁSÁT:
a Kárpát – medence egészségéért, tájaiért, vizeiért, földje termékenységéért, a teremtett világért, minden élőért, az emberekért és családjaikért.
Csöndesedjünk, imádkozzunk, könyörögjünk, énekeljünk együtt, hogy országunk újra megerősödve Mária országa legyen!
PROGRAM:
17:00-kor Zenei Áhítat
18:00-tól Hálaadó Szentmise
bemutatja: Kovács András plébános
Szeretettel szolgálnak:

Maczkó Mária, Magyarország Érdemes művésze, Énekes, BeTér Lélek-társ;
Joó Lajos, Hazavize Program vezetője, Népzenész, BeTér Lélek-társ;
Pregitzer Fruzsina, Jászai Mari Díjas Színművésznő;
Barna Judit, Aranypáva Nagydíjas Turai Énekmondó;
Bálint Zsuzsanna, Aranypáva Nagydíjas Turai Énekmondó;
Bálint Csilla, Turai Kis Énekmondó;
Nagy Emese Kinga, Énekes, Gödöllői Vendég;
Nándori Lili, Turai Kis Énekmondó;
Reményi Anna, Énekes, Gödöllői Vendég;
Fília énekkar, Illésy István vezetésével;
Szentháromság Kórus, Ács Dávid László Orgonaművész, Kántor vezetésével.

Cím: Gödöllői Szentháromság Templom
2100. Gödöllő, Szentháromság Plébániatemplom, Szent Imre u. 15,
Kapcsolat: beimadkozott.ter@gmail.com

Meghívó Civil Akadémiára
2025-12-08 17:30 - 19:00 (Europe/Paris)
A Civil Összefogás Fórum, a Civil Összefogás Közhasznú Alapítvány és a Szellemi Honvédők közössége a 2025-26-os évadban is várja vendégeit.
A december 8-i rendezvény vendége Csizmadia László, a CÖF-CÖKA elnökének meghívására ifj. Lomnici Zoltán alkotmányjogász, a CÖF-CÖKA szóvivője, elnöki főtanácsadója lesz.
Megtörtént az amerikai-magyar csúcstalálkozó. A kormány is teszi a dolgát, ahogyan a Civil Összefogás Fóruma is. Idén ősszel elkezdte az országjárását, a Folyami Polgárnaszádot. Megrendezte a PEuCET konferenciát, ráadásul nagy hazai és nemzetközi érdeklődés mellett. Köszönettel tartozunk a tagságunknak, akik lankadatlanul kitartanak a polgári és keresztény értékek mellett. Az adventi időszakban méltó és igazságos, illő és üdvös, hogy bízzunk a jövőnkben és a leendő békekötés sikerében. De azért tartsuk szárazon a puskaport.
Moderátor: Heizler Norbert, a CÖF operatív igazgató
Időpontja: 2025. december 8. hétfő, 17:30
A program helyszíne a Polgárok Háza (1089 Bp. Visi Imre utca 6.)
Belépés az ezen a linken regisztráltak számára lehetséges.

Szárnykészítő - Kő Pál szobrászművész kiállítása
2025-12-11 18:00 - 20:00 (Europe/Paris)
A Műcsarnok emlékkiállítása egyben tiszteletadás a 20. század második felétől a kétezres évek első évtizedéig aktív szobrász gazdag életműve előtt, amelyet egy új aspektus felől közelít meg: a kisplasztikákon keresztül jelöli ki az életmű fontos csomópontjait.
A kiállítást három teremben rendezték el. Az első teremben bemutatásra kerülnek a legkorábbiaktól számított kisplasztikák, amelyekkel annak idején, a Képzőművészeti Főiskola elvégzése után Kő Pál hamar ismertté vált. Ezek a szobrok főleg fából, kőből és néha bronzból készültek. A fából faragott szobrokat gyakran kifestette (Látomás, Gyűrűfű, Nagy Kék Madár), vagy valamilyen pop-artos elemmel, használati tárggyal öltöztette (Kislány arany fülbevalóval, Kossuth).
A második teremben az érett művész plasztikái láthatók, amelyeket a köztéri szobrászatáról készült fotódokumentációval egészítették ki. Ezek között a munkák között a leggyakoribb szobortípus a portré, és sok kisplasztika itt a köztéri szobor vázlataként működik. A nyolcvanas évektől készültek azok a bronzok, amelyek magyar költők (Kölcsey, Sinka István, Nagy László, Szécsi Margit), írók, zeneszerzők (Bartók, Kodály), művészek (Aba-Novák, Csontváry, Jankovics Marcell, Samu Géza) és királyok (III. Béla, Károly Róbert, Aba Sámuel) szobraihoz vázlatként készültek. A köztérre helyezett, királyokat és a magyar történelem és közélet szereplőit ábrázoló szobrai általában életnagyságnál kisebbek, és fontos szerepet kap a talapzatuk, amely vagy megemeli ezeket a középmagas szoboralakokat, vagy teljesen leviszi azokat a szemlélő magasságába. Ez a fajta lépték, ami az életnagyságúnál kisebb formából következik, sokkal emberközelibbé, az értelmezés szempontjából elérhetőbbé teszi ezeket az alkotásokat. Ebbe a terembe kerültek azok a szobrok is, amelyek az utolsó években készültek, de szemléletük tekintetében visszatértek az életmű kezdeti szakaszának jellemzőihez.
Az utolsó, harmadik teremben a Mohács Történelmi Emlékhely szoborinstallációjának Kő Pál által készített darabjait mutatják be: II. Lajos, Szulejmán, Tomori Pál alakjait, egy nagy Számszeríjjal és egy Török ló szobrával. Kiegészítve az életmű azon kisplasztikáival, amelyek kapcsolódnak a mohácsi szobrok forma- és gondolatvilágához, mint a Táltos vagy a Szélhárfa.
A kiállítás készítőinek szándéka egy olyan Kő Pál-kép felmutatása, amely a szobrász munkásságának darabjait olyan fókuszba helyezi, ami figyelembe veszi a művész saját intencióit is – olvasható a Műcsarnok ismertetőjében.
